
РЕПУБЛИКА БЪЛГАРИЯ
	Министерство на земеделието и храните
    Областна дирекция „Земеделие”- гр.Монтана



О Т Ч Е Т 
ЗА СЪСТОЯНИЕТО НА АДМИНИСТРАТИВНОТО ОБСЛУЖВАНЕ В 
ОБЛАСТНА ДИРЕКЦИЯ „ЗЕМЕДЕЛИЕ” ГР. МОНТАНА,
ЗА ПЕРИОДА ОТ 01.01.2025 г. ДО 31.12.2025 г.

Областна дирекция „Земеделие” гр. Монтана е специализирана териториална администрация към Министъра на земеделието и храните.
ОД „Земеделие” - Монтана е юридическо лице на бюджетна издръжка с адрес на управление в гр. Монтана и е второстепенен разпоредител с бюджет към Министъра на земеделието и храните. Ръководи се и се представлява от директор, който е орган на изпълнителната власт. 
Административните звена в ОД „Земеделие” гр. Монтана са обособени в обща и специализирана администрация. 
Общата администрация е организирана в дирекция „Административно-правна, финансово-стопанска дейност и човешки ресурси”.
Специализираната администрация е организирана в Главна дирекция „Аграрно развитие”. В състава й са включени 8 общински служби по земеделие, с три изнесени работни места на територията на областта, като нейни териториални звена.
Към 31.12.2025 г. заетите лица в ОД „Земеделие” – Монтана са 59. 
            Административното обслужване в Областна дирекция „Земеделие” Монтана е организирано на принципа „на едно гише”. Осигурява се обслужване на потребителите на административни услуги на едно място в едно служебно помещение, лесно за намиране и достъп - „Център за административно обслужване” (ЦАО), находящ се на адрес: 3400, гр. Монтана, ул. “Генерал Столетов” № 1, ет. 1.  Функционирането на ЦАО се осигурява от деловодство в Дирекция „Административно - правна, финансово - стопанска дейност и човешки ресурси” и от определени служители от общинските служби по земеделие в Главна дирекция „Аграрно развитие”. 
 Един служител от дирекцията е пряко ангажиран с административното обслужване и предоставя следната информация относно:
· предлаганите административни услуги на достъпен и разбираем език;
· за различните комуникационни средства и начини за достъп до администрацията - посещение на място, поща и електронна поща, телефон,  факс и др.;
· отговаря   на   запитвания   от   общ   характер   и  насочва   въпросите   по компетентност   до   звената   в   съответната   администрация,    както   и   към   други административни органи, компетентни по съответния въпрос;
· предоставя стандартни бланки на заявления за административни услуги;
· приема  и   регистрира  заявления   и   искания,  жалби   и   протести,  сигнали   и предложения;
· приема заявления и регистрира устни запитвания по Закона за достъп до
обществена информация;
· дава информация за пълния набор от необходимите документи свързани с предоставянето на определена услуга и разяснява изискванията, на които трябва да отговарят заявлението или искането за  извършване  на  административната  услуга,  жалбата,   протестът,  сигналът   или предложението;
· дава информация за хода на работата по преписка;
· осъществява  връзката  с останалите  звена  от  администрацията по повод
осъществяване на административното обслужване;
· насърчава потребителите на административни услуги да изразяват мнения и
препоръки относно качеството на предоставяните услуги;
· разяснява начина на плащане на заявената административна услуга;
 Осигурена е възможност за устно заявяване на административни услуги, като за целта се подписва двустранно протокол по образец, както и възможност за подаване на заявление за  комплексно административно  обслужване.
           Областна дирекция „Земеделие” - Монтана предоставя 18 вида административни услуги, а общинските служби по земеделие  - 10 вида административни услуги в съответствие със Списъка на унифицираните наименования на административните услуги и 5 бр. услуги извън посочения по – горе списък. ОД „Земеделие“ - Монтана актуализира постоянно информацията – вписване или заличаване на услуги в Регистъра на услугите. През  2025 г. ОД „Земеделие” – Монтана  е вписала в Регистъра на услугите на ИИСДА услугите: 3416 „Изплащане на суми за ползване на т.н. имоти „бели петна“, попадащи в масиви за ползване на земеделски земи“ и 3417. „Изплащане на суми за ползване на т.н. имоти „бели петна“, попадащи в масиви за ползване на пасища, мери и ливади“.
              ОДЗ – Монтана е осигурила информация за предоставяните услуги по всички утвърдени начини, като при необходимост я актуализира.
            За всички 129 бр. землища на територията на област Монтана са приети и одобрени кадастрална карта и кадастрални регистри (КККР). В тази връзка, с цел улесняване на потребителите на услуги, общинските служби по земеделие на територията на област Монтана, приемат и обработват заявления и предоставят официални документи за неурбанизираната територия на административна област Монтана чрез Кадастрално-административна информационна система (КАИС) на Агенция по геодезия, картография и кадастър. 
           ОД „Земеделие” – Монтана е ангажирана с измерване нивото на удовлетвореност на ползвателите на административни услуги, като за целта:
1. създава възможност за обратна връзка от потребителите чрез използване и прилагане на методи за обратна връзка;
2. периодично:
а) изследва и анализира резултатите от обратната връзка от потребителите;
б) управлява удовлетвореността на потребителите от качеството на административното обслужване.  Обратната връзка се осъществява чрез използване и прилагане на следните методи:
1. извършване на анкетни проучвания;
2. провеждане на консултации със служителите;
3. извършване на наблюдения по метода „таен клиент“
4. анализ на сигнали, предложения, жалби и похвали;
5. анализ на медийни публикации;
6.провеждане на консултации със заинтересовани страни в рамките на консултативни органи;
7. осигуряване на приемно време за граждани и организации;
8. анализ на вторична информация.
            Прилагането на методите за обратна връзка се осъществява:
1. чрез посещение на място в сградата на ОД „Земеделие” – Монтана или съответната ОСЗ, където потребителят може да подаде устен сигнал за удовлетвореност/ неудовлетвореност от предоставено административно обслужване;
2. чрез изпращане на конкретен сигнал за удовлетвореност/неудовлетвореност от предоставено административно обслужване – по поща на адрес: 3400, гр. Монтана, ул. „Генерал Столетов” № 1, ет.1, п.к. 389, на факс 096/300728 или на e-mail адрес на ОД „Земеделие” – Монтана – odzg@net-surf.net;
3. чрез обаждане на телефон 096/300728 и 0879 197 321 за подаване на сигнали във връзка с качеството на административното обслужване;
4. чрез писмено изразено мнение или коментар, които потребителят може да пусне в поставената за тази цел Кутия за мнения и предложения в ОД „Земеделие” – Монтана;
5. чрез попълване на Анкетна карта (Приложение 6 към Хартата на клиента) за проучване на удовлетвореността на потребителите на административни услуги и пускането й в поставената за целта Кутия „Анкетно административно обслужване” в ОД „Земеделие” – Монтана, налична и във всички общински служби по земеделие на територята на областта.
               Резултатите от направените оценки за административното обслужване в Областна дирекция „Земеделие“ - Монтана се оповестяват най-малко веднъж годишно на електронната
страница на администрацията. Чрез прилагане на методите за осъществяване на обратна връзка Областна дирекция „Земеделие“ – Монтана измерва удовлетвореността на потребителите от предоставяните административни услуги и в резултат на получената, анализираната и консултираната информация от обратната връзка и от измерването на удовлетвореността, дирекцията предприема действия за подобряване на административното си обслужване. Областна дирекция „Земеделие“ – Монтана е изготвила годишен доклад за оценка на удовлетвореността на потребителите за предходната календарна година - 2025 г., който е публикуван на интернет страницата на дирекцията.
              При изпълнение на задълженията си по използване и прилагане на методите за обратна връзка и към изготвяне на годишен доклад за оценка на удовлетвореността на потребителите, Областна дирекция „Земеделие“ – Монтана спазва изискванията предвидени в Методология за измерване и управление на удовлетвореността на потребителите, одобрена с акт на Министерския съвет.
    Попълнените анкетни карти от граждани през 2025 г. за проучване на удовлетвореността на потребителите на административни услуги в ОД „Земеделие” – Монтана (ОДЗ) и общинските служби по земеделие (ОСЗ) на територията на област Монтана са 90 броя.
      След анализ на попълнените анкети е установено, че:
· 85,6% от потребителите на административни услуги са отговорили „много доволен” (обслужване до 5 мин.) и „доволен” (обслужване до 15 мин.) от бързината на обслужването. 
· 91,1% са избрали степен на удовлетвореност – „много доволен” и  „доволен” от  предоставените възможности за използване на различни канали за достъп до администрацията за предоставяне на услуга (телефон, факс, имейл, на място).
· 87,8% от потребителите на услуги са „много доволни“ и „доволни“  от получената информация (ясна, точно, разбираема) и от качеството на търсения от тях резултат. 
· 88,9% от анкетираните са напълно съгласни и съгласни, че служителите са били учтиви и любезени с тях при извършване на административното обслужване. 
· 90,0% от всички попълнили анкетния формуляр са „напълно съгласни” и „съгласни”, че са получили резултата от административната услуга в определеното време за предоставянето й.
· 76,7% от гражданите са посочили, че цената на услугата заслужава стойността си. 
· Като предпочитан начин за заплащане на услугата 44,7% от анкетираните са посочили - в брой, 22,3% - по банков път, 29,8% предпочитат картови плащания чрез ПОС терминал и 3,2% са избирали интернет банкиране.
·  61,9% от потребителите, са посочили, че административното обслужване в ОД „Земеделие” – Монтана и общинските служби по земеделие на територията на област Монтана не се нуждае от подобрение. 26,2% от анкетираните потребители на услуги считат, че административното обслужване в ОД „Земеделие” - Монтана се нуждае от подобрение в достъпа до информация. 8,3% от анктираните считат, че следва да се подобри качеството на предоставяната информация (яснота, точност, пълнота). Прави впечатление, ниският процент потребители – 1,2%, които считат че следва да се подобри професионалната  квалификация на служителите и 2,4%, които са на мнение, че следва да се подобри отношението на служителите към клиентите. 
· 93,2% от потребителите на услуги в ОД „Земеделие” – Монтана попълнили анкети, считат че достъпът до дирекцията е бил лесен и удобен, като определят следните степени – „напълно съгласен” и „съгласен”.
	От гореизложеното е видно, че анкетираните граждани са на мнение, че ОД „Земеделие” – Монтана предоставя административните услуги бързо, осигурява възможност за използване на различни канали за достъп до администрацията за предоставяне на услуги, доволни са от получената информация и качество на търсения от тях резултат, осигурен е лесен и удобен достъп до административно обслужване и отношението на служителите към тях, като потребители на услуги е любезно и учтиво. ОД „Земеделие” – Монтана е осигурила различни начини за заплащане на административнте услуги, като най – предпочитан е заплащане на услугата в брой, следван от извършване на заплащането чрез ПОС терминал или по банков път. С цел намаляване на финансовата тежест на задължените лица, при извършване на плащания като потребители на административни услуги, намаляване на плащанията в брой основно при получените приходи от такси, съгласно Тарифа за таксите, събирани по Закона за регистрация и контрол на земеделската и горската техника, на основание чл.2, ал.1, т.8 от Наредбата за административното обслужване, по – конкретно внедряването и прилагане на различни начини на плащане, както и насърчаване на потребителите за плащане чрез терминални устройства ПОС, в ОД „Земеделие“ – Монтана е въвдено едно ПОС терминално устройство. 
            Всички анкетирани потребители на административни  услуги считат, че са получили резултата от услугата в определеното време за извършването й, като по – голямата част от тях са на мнение, че цената на услугата, която заплащат заслужава стойността си. Изразеното мнение относно достъпа до ОД „Земеделие” – Монтана, е че е бил лесен и удобен, с изключение на пет анкетирани потребители на услуги.
            Въпреки че по всички въпроси анкетираните граждани изразяват удовлетвореност от администартивното обслужване в ОД „Земеделие” – Монтана, част от потребителите на услуги сочат, че следва да се подбри достъпът до информация. В тази връзка следва се отбележи, че в ОД „Земеделие” – Монтана се прилагат различни механизми за подобряване информираността на потребителите, а именно:
-  чрез посещение на място в сградата на дирекцията;
-  чрез изпращане на запитване по поща, e-mail адрес или факс;
- чрез обаждане на обявения телефонен номер за предоставяне на информация във връзка с административното обслужване.
ОД „Земеделие” – Монтана предоставя и редовно актуализира информацията предназначена за потребителите на информационното табло в дирекцията, на информационните табла на всички общински служби по земеделие на територията на областта и на интернет страницата на дирекцията. При обновяване на информацията  на интернет страницата определените длъжностни лица изготвят доклад, съдържащ данни за вида на информацията и кога е качена. За 2025 г. са входирани 227 бр. доклади за актуализирането й.
Предоставят се и различни канали за достъп до услуги и информация – електронна поща, поща, „Център за административно обслужване”, интернет портал http://www.mzh.government.bg/ODZ-Montana/bg/Home.aspx. 
 ОД „Земеделие” - Монтана ежегодно анализира и планира потребността от обучение за повишаването на професионалната квалификация на служителите в областта на административното обслужване. През 2025 г. са проведени 21 бр. обучения чрез Институт по публична администрация,  като 79  служители са получили сертификати. Чрез 13 бр. организирани срещи, семинари и др. от Министрество на земеделието и храните са обучени 92 бр. служители, свързани пряко или непряко с предоставянето на административни услуги, като част от тях са участвали повече от един път.
На интернет страницата на ОД „Земеделие” – Монтана е публикувана Хартата на клиента, която е утвърдена със Заповед № 182/01.07.2020 г. на директора на ОД „Земеделие” – Монтана. Хартата на клиента е актуализирана със заповеди с №№ 89/09.04.2021 г., 496/29.12.2021 г., 160/27.05.2022 г., 154/30.05.2023 г., 169/09.06.2023 г. и 551/28.12.2023 г. с цел подобряване на административното обслужване в ОД „Земеделие” – Монтана и в съотвествие с Наредбата за административно обслужване. Хартата на клиента е поставена на видно място в Център за административно обслужване (ЦАО) в сградата на ОД “Земеделие” – Монтана, както и в общинските служби по земеделие.
В секция Административно обслужване е публикувана Обща информация относно функциите и организацията на работа в ОДЗ, във връзка с предоставянето на административните услуги. Отразена е подробна информация за всеки вид предоставяна административна услуга, относно наименование и уникален идентификатор съгласно Регистъра на услугите; правно основание за предоставяне на услугата; орган, който предоставя услугата и звеното, което приема документите; процедурата по предоставяне на услугата; образец на формуляра; таксите които се заплащат и пр. 
ОД „Земеделие” – Монтана използва уеб услуги от Административния регистър за визуализиране на информацията, която се въвежда в него – информация за административните услуги, за структурата на администрацията и за конкурсите, на интернет страницата на дирекцията.
На поддържаната интернет страница е предоставена още информация относно ръководството и структурата на ОДЗ – Монтана; годишни доклади; нормативната уредба; вътрешни правила и процедури; информация за административното обслужване; образци и заявления; информация касаеща ползването на земеделски земи; информация по Закона за достъп до обществена информация и др. Същата се актуализира при настъпила промяна. Своевременно се подава и актуална информация относно работата на дирекцията.
Работното време на администрацията е от 09:00ч. до 17:30ч., с обедна почивка от 12:00ч. до 12:30ч.
Работното време на Център за административно обслужване (ЦАО) е от 08.30 до 17.30 ч., без прекъсване. Обявеното работно работно време на ЦАО не съвпада с работното време на ОД „Земеделие“ – Монтана, то е без прекъсване, тъй като е осигурен непрекъснат режим на работа с потребителите/гражданите и има установен различен ред за ползване на почивките.
          В случаите, когато в края на работното време в служебните помещения има граждани, работното време продължава до тяхното окончателно обслужване, но не повече от два астрономически часа след обявеното работно време на администрацията.
            Административното обслужване в ОД „Земеделие“ Монтана и общинските служби по земеделие се осъществява при спазване на следните задължителни стандарти за качество на административното обслужване :
1. При изпълнение на служебните си задължения всеки служител в ОД „Земеделие“ Монтана носи отличителен знак /бадж/ със снимка и данни за имената, длъжността администрацията и звеното, към което принадлежи;
       2. Служителите в ОД „Земеделие“ Монтана и общинските служби по земеделие се идентифицират със собствено и фамилно име при водене на телефонни разговори;
       3. Срокът за отговор на запитвания, постъпили по пощата и по електронната поща е до 7 дни, а в случаите, когато е необходима проверка на място или становище на друг административен орган – до 14 дни;
       4. Времето за чакане при получаване на информация и/или обработване на документи във връзка с административното обслужване при посещение в дирекцията или в общинските служби по земеделие е не повече от 20 минути; случаите, в които за отделна услуга се налага удължено време за чакане са посочени в Хартата на клиента на ОД „Земеделие“ Монтана.
         5. При осъществяване на административно обслужване, се осигуряват места за сядане и условия за възрастни хора, бременни жени и хора с увреждания.
Ежегодно се проверява постигнати ли са утвърдените стандарти за административно обслужване на потребителите. 
           Вътрешните правила за организацията на административното обслужване в ОД „Земеделие” – Монтана са утвърдени със Заповед № 201/09.07.2020 г. на Директора на ОД „Земеделие” - Монтана и са актуализирани със Заповеди с №№ 89/09.04.2021 г., 154/20.05.2022 г. и 169/09.06.2023 г., като регламентират организацията на работа по приемане, регистриране, разпределяне и разглеждане на входящата и изходяща поща на дирекцията, запитванията и жалби на физически и юридически лица, сигнали и предложения, заявленията за предоставяне на административни услуги, както и задълженията на служителите във връзка с административното обслужване на физически и юридически лица. Вътрешните правила се прилагат при съблюдаване на Вътрешни правила за документооборота и работа с електронни документи в ОД „Земеделие” – Монтана и Правилника за вътрешния ред в Областна дирекция  „Земеделие” – Монтана, както и в съответствие с Хартата на клиента и Стандарти на административно обслужване на ОД ”Земеделие” – Монтана.
Всяка година Областна дирекция „Земеделие” – Монтана изготвя доклад за дейността на административната структура. Същият своевременно се оповестява чрез публикуване на официалната интернет страница на ОДЗ – Монтана и в дирекцията.
Служителите на ОД „Земеделие” – Монтана имат утвърдени длъжностни характеристики, в които са включени необходимите компетенции за работа с потребителите на услуги, предоставяни от ОД „Земеделие” и общинските служби по земеделие.
Центърът за административно обслужване (ЦАО) е оборудван с необходимите технически средства за ефективно обслужване на потребителите. В ОД „Земеделие” – Монтана и в общинските служби по земеделие се използва електронна система за управление на документооборота Eventis R7. Преустановено е изпращането на документи на хартиен носител (с изключение на определени документи) на администрациите, участници в електронния обмен на документи чрез Системата за електронен обмен на съобщения (СЕОС).
 ОД „Земеделие“ – Монтана е обезпечила заявяването и получаването на 28 бр. административни услуги по електронен път, като всички са вписани в Административния регистър. ОДЗ - Монтана е осигурила заявяване   на услугите по електронен път с онлайн попълване на заявление чрез Системата за е-Форми, поддържани от Министерство на  електронното управление, както и заявяването и получаването на електронни услуги чрез електронна препоръчана поща – Система за сигурно електронно връчване.  
ОД „Земеделие” – Монтана е присъединена, като доставчик на електронни административни услуги към средата за електронни плащания и към функцоналността „Централен Виртуален ПОС терминал”. ОДЗ – Монтана и всички общински служби по земеделие на територията на област Монтана са присъединени  към Системата за сигурно електронно връчване. ОД „Земеделие” – Монтана предоставя 24 от 28 броя администртивни  услуги по електронен път на ниво 3 и 4 (по смисъла на §1 от Наредбата за административния регистър), т. е. чрез двустранна комуникация – заявяване на услугите изцяло по електронен път, вкл. електронно подаване на данни и документи, електронна обработка на формуляри и електронна идентификация на потребителите. За извършването на електронните услуги е осигурена възможност за електронно връчване и електронно плащане, ако за тях се дължат такси. Потребителите на административни услуги са информирани чрез съобщения на интернет страницата на дирекцията за начините на заявяване на услугите по електронен път, както и възможността за извършване на електронни плащания, а именно чрез Портал за електронни плащания, поддържан от Министерство на  електронното управление, с платежна карта чрез виртуални терминални устройства ПОС или чрез интернет банкиране.
Във връзка с изпълнение на Решение № 171 на Министерския съвет от 19 март 2025 г., за въвеждане на електронен вътрешен оборот на документи при изпълнението на административни процедури в администрациите на органите на изпълнителната власт, ОД „Земеделие“ – Монтана е създала необходимата организация, като е определила и предварително съгласувала обявените на интернет страницата на дирекцията документи, които според тяхната правна форма и съдържание са такива, естеството на които не позволява да бъдат електронизирани.
            През 2025 г. в ОД „Земеделие“ – Монтана не са постъпвали сигнали и предложения относно поведение и/или обстоятелство, свързано с административното обслужване, по смисъла на глава осма от АПК. Не са входирани и жалби в тази област.
           Постъпилите похвали за служителите са устни и по електронна поща.  
          Системно през годината се извършват проверки и е отговорено на над 54 бр. молби, сигнали и жалби, постъпили от организации, физически и юридически лица във връзка с дейността на ОД „Земеделие” и общинските служби по земеделие. Освен това са изготвени 2 319 бр. писма до различни администрации, включително НАП, държавни и частни съдебни изпълнители и др., както и до граждани във връзка с направени искания за  предостявяне на информация относно дейността на ОД „Земеделие” и общинските служби по земеделие.
	По реда на Закона за достъп до обществена информация за периода са постъпили две заявления за достъп до обществена информация, подадени по електронен път от неправителствени организации с искане за предоставяне на служебна информация относно отчетността на институцията, като едното от тях е подадено чрез Платформа за достъп до обществена информация (поддържана от администрация на Министерски съвет). По всяко от подадените заявления са издадени решения за предоставяне на свободен достъп до обществена информация от Областна дирекция „Земеделие” Монтана, като процедурата е извършена и приключена при спазване на законовите изисквания. Няма постъпили искания за предоставяне на информация от обществения сектор за повторно използване през 2025г.
В таблицата по-долу е представен видът и броят на административните услуги, които са предоставени през 2025 г. от ОД „Земеделие“ – Монтана и общинските служби по земеделие (ОСЗ) към ОД „Земеделие“ – Монтана, в т. ч. броят на услугите предоставяни от ОСЗ извън Регистъра на услугите чрез КАИС на Агенция по геодезия, картография и кадастър. 
Общият брой на предоставените услуги от ОД „Земеделие” – Монтана за периода от 01.01.2025 г. до 31.12.2025 г. е 50286 бр. В сравнение с броя на предоставените услуги през 2024 г.,  през 2025 г. са предоставени с 2557 бр. повече административни услуги. Следва да отбележим, че броят на услугите предоставени от ОСЗ чрез КАИС през 2025 г. е намалял почти два пъти.

                                                                                                       
1. Услуги, предоставяни от ОБЛАСТНА ДИРЕКЦИЯ „ЗЕМЕДЕЛИЕ” – МОНТАНА 
за периода 01.01-31.12.2025 г.

	№ по ред
	Уникален идентифи-катор съгл. Регистър на услугите
	Административна услуга
	


БРОЙ

	1.
	2
	Предоставяне на достъп до обществена информация
	2

	2.
	475
	Регистрация на производителите на бубено семе
	0

	3.
	904
	Издаване на решение за промяна предназначението на земеделски земи за неземеделски нужди с площ до 50 дка
	8

	4.
	905
	Издаване на разрешение за бракуване на трайни насаждения с неизтекъл/изтекъл срок на амортизация
	0

	5.
	1101
	Регистрация на племенни и репродуктивни пчелини за производство на елитни  и племенни пчелни майки и отводки (рояци)
	1

	6.
	1115
	Регистрация на развъдни ферми и стопанства за чистопороден и хибриден разплоден материал при свине и птици
	0

	7.
	1360
	Издаване на акт за категоризиране на земеделски земи 
	62

	8.
	1822
	Регистриране на земеделски стопани
	1472

	9.
	2133
	Издаване на удостоверение за осигурителен стаж (УП 3)
	0

	10.
	2134
	Издаване на удостоверение за осигурителен доход (УП 2)
	0

	11.
	
2520
	Извършване на технически прегледи на земеделската и горска техника, превозните средства и машините за земни работи
	5551

	12.
	2521
	Регистрация на земеделската и горската техника, превозните средства и машините за земни работи
	743

	13.
	2572
	Издаване на становище за строителство в земеделските земи без промяна на предназначението им
	1

	14.
	2647
	Издаване на разрешение за изкупуване на суров тютюн
	0

	15.
	3345
	Изготвяне на протоколи за установяване на щети вследствие на природни бедствия или неблагоприятни климатични условия
	107

	16.
	3403
	Издаване на удостоверение за промяна предназначението на земеделски земи за неземеделски нужди с площ до 50 дка за изграждане на обекти за производство на енергия от възобновяеми източници

	1

	17.
	3416
	Изплащане на суми за ползване на т.н. имоти „бели петна“, попадащи в масиви за ползване на земеделски земи
	2508

	18.
	3417
	Изплащане на суми за ползване на т.н. имоти „бели петна“, попадащи в масиви за ползване на пасища, мери и ливади
	618

	
	
	Общо :
	11074




2. Услуги, предоставяни от ОБЩИНСКИТЕ СЛУЖБИ ПО ЗЕМЕДЕЛИЕ към Областна дирекция „Земеделие” – Монтана
	№ по ред
	Уникален идентифи-катор съгл. Регистър на услугите
	Административна услуга
	

	1.
	703
	Издаване на удостоверение за реституционни претенции
	70

	2.
	989
	Регистриране на договори за аренда или наем и издаване на талон за регистрация
	29012

	3.
	1117
	Регистриране на заявления за подпомагане на земеделски стопани по схемите за директни плащания 
	1252

	4.
	1164
	Издаване на удостоверение за идентичност на имот
	32

	5.
	1679
	Установяване на промяна в начина на трайно ползване на имот
	79

	6.
	1824
	Издаване на препис от решение на поземлена комисия или Общинска служба по земеделие
	2209

	7.
	
1828
	Заверяване на оценки на земеделски земи, извършени по реда на Наредбата за реда за определяне на цени на земеделски земи
	0

	8.
	2652
	Регистрация на тютюнопроизводители
	0

	9.
	3116
	Регистрация на розопроизводители, розопреработватели,  и обекти за производство на продукти от цвят на маслодайна роза
	0

	10.
	3346
	Предоставяне на цифрова информация в SHP и/или DBF формат
	102

	
	
	                                                                                     Общо: 32756

	
	
	                                                                    

	
	Други услуги, извън Регистър на услугите, чрез КАИС

	1.
	
	Скица на поземлен имот
	3880

	2.
	
	Скица на сграда
	16

	3.
	
	Схема на самостоятелен обект
	0

	4.
	
	Удостоверение за наличие или липса на данни
	1186

	5.
	
	Заявление за изменение на кадастралния регистър на недвижимите имоти (КРНИ)
	1374

	
	
	                                                                                        Общо: 6456

	
	
	                                                                       ОБЩО т.1 и т.2 : 50286




          
         Чрез използването на добри практики ОД „Земеделие” – Монтана усъвършенства и подобрява обслужването на потребителите. В рубриката „Въпроси и отговори“ са налични най-често задаваните въпроси и отговори свързани с дейността на администрацията, във формат на Календар на дейности, свързани с Областна дирекция „Земеделие”, вкл. общинските служби по земеделие. Там са посочени срок, дейност и нормативно основание на дейностите. Считаме, че по този начин се подобрява информираността на земеделските стопани за предстоящи дейности, свързани с Областна дирекция „Земеделие”, вкл. общинските служби по земеделие и се постига целта за предоставяне на административни услуги и дейности в нормативно регламентирания срок.
           Областна дирекция „Земеделие” – Монтана осъществява своята дейност в интерес на обществото и се стреми максимално да работи с лице към хората.
           На основата на принципите законност, откритост, достъпност, ефективност, субординация, координация, предвидимост, обективност, безпристрастност, отговорност и отчетност, Областна дирекция „Земеделие“ Монтана е изпълнила целите на администрацията за 2025 г., кореспондиращи с целите на Министерството на земеделието и храните.



[bookmark: _GoBack]Д-Р ВИОЛЕТА ГЕРГОВА  /П/  
Директор ОД „Земеделие” – Монтана

3400 Монтана, ул.Ген.Столетов № 1, ет.1, ПК 389, тел. факс: 096/ 300728, 300718, 300738, 300031
web site: http://www.mzh.government.bg/ODZ-Montana/bg/Home.aspx , e-mail: odzg@net-surf.net




9
3400 Монтана, ул.Ген.Столетов № 1, ет.1, ПК 389, тел. факс: 096/ 300728, 300718, 300738, 300031
           web site: http://www.mzh.government.bg/ODZ-Montana/bg/Home.aspx , e-mail: odzg@net-surf.net

image1.wmf

